Durbanse pa vas ná 'moord' op vier kinders | Maroela Media
'n KwaZulu-Natalse pa is agter tralies nadat hy glo Dinsdag sy vier kinders vermoor het.
Die 41-jarige man is vroeër vanmiddag in KwaDabeka in hegtenis geneem.
Maroela Media het vroeër berig die man het drie van sy kinders, onderskeidelik 4, 6 en 10 jaar oud, kort ná 14:30 by die skool gaan oplaai. Hulle liggame is kort daarna in die huis in Wyebank gevind. Al drie is opgehang.
"Daar is gesien hoe hy in die huis ingaan met die kinders. Die kinders se ma het gehoor dat hy hulle gaan haal het. Sy het agterdogtig geraak dat hy moontlik iets beplan," het Mbele gesê.
Die vrou is inderhaas na haar 16-jarige dogter se skool, waar sy óók meegedeel is dat die pa die kind, sy stiefdogter, reeds kom haal het.
'n Grootskaalse soektog is na die tiener op tou gesit en die meisie se liggaam is in 'n nabygeleë veld in New Germany gekry.
"Die man sal binnekort in die Pinetown-landdroshof verskyn op vier aanklagte van moord," het Mbele gesê.
Lt.genl. Khombinkosi Jula, KwaZulu-Natalse polisiehoof, het die polisie bedank die lede wat onophoudelik gewerk het om die vermeende moordenaar aan te keer.
KwaZulu-Natal moorde Wyebank
Ons kommentaar val op dowe ore. Ons praat die waarheid onder mekaar maar ons government doen niks daaraan om die doodstraf terug te bring nie, onskuldige vroue, kinders ens word vermoor asof dit roomyskoop is?
aan watse siekte ly die mense om kinders seer te maak, dis nie hulle skuld dat die ma en pa rusie het nie
walglik, siek, om die minste daarvan te se
ek hoop so dat hulle LIG nooit weer sal sien nie
Die man het nie plek in ons samelewing nie. In of buute die tronk. Doodstraf is al wat ons nodig het.
Jy vermoor 4 kinders? Geen kommentaar vanuit die Parlement.
Mnr die president het hierdie week in 'n verklaring gese dat dit nou tyd geword het dat man teenoor man opstaan om hierdie soort geweld te voorkom. Maaaaaaar as 'n man teen 'n man gaan opstaan gaan die verkeerde ou tronk toe. BELAGLIK